**2. számú Beszámoló**

**2013.11.01- 2014.04.30.**

**Projektazonosító: TÁMOP-3.3.8-12/2-2012-0041**

„**Együtt egymásért!”**

A projekt ezen szakaszában a Belső mentori programok irányítása team és az Átmenetek szakmai műhelyek vezetése team a munkaterve alapján végzi feladatát.

Folytatódott a PTE és a Kaposvári Egyetem hallgatóinak 60 órás tanítási gyakorlata iskolánkban. Bogdán Julianna, Herényi Nikoletta és Pfeiffer Bence januártól március végéig végezte csoportos tanítási gyakorlatát nálunk. A PTE BTK hallgatói 16 fővel két alaklommal vettek részt iskolánkban áprilisban hospitációs tréningen,mely keretében 10 órát látogattak. Megfigyelési feladatuk volt a koopos elemek alkalmazásának, Goleman érzelmi intelligenciájának és a kompetenciák alkalmazásának, az értékelés formáinak a megfigyelése.

A projekt megvalósításának eddig eltelt időszakában a szabadidős tevékenységek közül 4 alkalommal moziban, 7 alkalommal korcsolyázni, 4 alkalommal színházban voltunk a gyerekekkel. Egy alkalommal betervezett Budapesti műjégpálya látogatása is megtörtént. Ezen a napon Budapesten egy színházi látogatás helyett a Budapesti Nagycirkuszba vittük a gyerekeket. 2014. május 28-án nyitókonferenciát rendeztünk, ahol több, mit 80 fő vett részt az előadásokon és a szakmai műhelyeken, számukra étkezést is biztosítottunk.

A honlap működtetése folyamatos, pénzügyi elszámolás még nem történt. A térképtér feltöltése folyamatosan történik. A nyitókonferenciáról sajtóközlemény készült.

A dokumentáció gyűjtése folyamatos, melyre újrahasznosított papírt vásároltunk.

A belső mentori rendszert működtetjük, a négy szakmai műhely munkaterv alapján működik. A "Tanulnijó" program zajlik, az egyéni fejlesztési tervek folyamatosan készülnek. A beás animátor 8 hónapja végzi segítő munkáját. A "Láss világot" tábor szervezése elindult.

 Irány a kollégium átmenet erre az időszakra tervezett programjai lezajlottak. A Társadalmi kapocs team munkáját a vezetője folyamatosan koordinálja a munkatervben betervezett foglalkozások zajlanak.

A Mi a pálya? Pályaválasztási kiállításon és szakmai bemutatón Szigetváron, Barcson, Pécsett részt vettek tanulóink. Januárban pályaválasztási nyílt napot szerveztünk, melyen 8 középiskola vezetőjének tájékoztatójával ismerkedhettek meg tanulóink. Márciusban pedig a Baranya Megyei Önkormányzat Pedagógiai Intézetének két munkatársa tartott pályaválasztási tájékoztatót a 7.-8. osztályos tanulóinknak. A családi sportnap szervezése folyamatban van. A családlátogatást folyamatosan és szükség szerint végezzük. A lezajlott programok megvalósításához az eltelt időszakban kifizetés nem történt.

A pszichológus folyamatosan végezte tevékenységét. A felső tagozat- középiskola átmenet, az óvoda- iskola átmenet és az alsó tagozat- felső tagozat átmenet szakmai műhelyének egy-egy foglalkozása megszervezésre került. A Társadalmi kapocs klub foglalkozásai közül egy előadása lezajlott. A pályaorientációs szakember a betervezett 20 órás pályaválasztási tanácsadását, tevékenységét elvégezte. Az angol kuckó kialakítása befejeződött. Az iskolarádió rendszerének kiépítése megtörtént. Az eszközök beszerzése az előleg megérkezése után megtörtént. Egyéb anyagi forrásunk az eszközbeszerzés időpontjának betartásához nem állt rendelkezésünkre.

 A projektmenedzser és a megvalósítók közös megegyezése alapján a programban részt vevők bérjellegű kifizetésére a projekt félidejében és zárásakor kerül sor. Az iskolapszichológus alkalmazása a tanév kezdésével indult.

Márciusban Monitoring látogatást végzett iskolánkban Juhász Imre. Az alábbi véleményét jegyezte le a projekt megvalósításával kapcsolatban:

**„ A projekt a pályázati útmutatónak, a beadott pályázatnak és a támogatási szerződésnek megfelelően halad magas szakmai színvonalon. Az eddig megvalósult programok jól dokumentáltak, a helyszínen megtalálható dokumentáció áttekinthető, könnyen kezelhető. A beszerzések az előírásoknak megfelelően történtek. Az első kifizetési kérelem határidőn belül benyújtásra került, a forrásfelhasználás megfelelő.”**

Kétújfalu, 2014.05.06.

 Kovácsevicsné Tóth Marianna

projektmenedzser